יעקב אבן דנאן

הרב יעקב אבן דנאן (סביב ה'ש"כ, 1660 - סביב ה'שצ"ה, 1730) היה פוסק הלכה, אב בית הדין ורבה של פאס בתחילת המאה השבע עשרה. מסופרי תקנות המגורשים בפאס.  
 קורותיו 
נולד לאביו ר' יוסף בפאס. כיהן כשוחט ובודק. לפחות משנת ה'שנ"א,ראו תקנות חכמי פאס עמ' תרסב. כיהן בתפקיד סופר בית הדין יחד עם רבי מכלוף אסולין. התפרסם כסופר מומחה, עד שבשנת שע"א הוחלט שאין רשות לשום סופר לכתוב גט עד שיהיה מצוי עמו רבי יעקב אבן דנאן.ראו תקנות חכמי פאס מהד' תשע"ג תקנה מ. 

בשנת ה'שנ"ה חתום כדיין מחברי בית הדין. אך נראה שבתקופה זו שימש בעיקר כסופר בית הדין.ראו תקנות חכמי פאס עמ' תרסא. משנת ה'שפ"ג נראה ששימש דיין קבוע יחד עם רבי שאול סירירו, רבי חיים עוזיאל. בשנת ה'שפ"ד ביאר את מנהגי החזקות לרבי חנניה ארובאס.ראו תקנות חכמי מכנאס חלק ב עמ' תנו. 

בשנת ה'שפ"ז נראה שהתמנה לאב בית הדין של פאס,ראו תקנות חכמי פאס מהד' תשע"ג תעודה ח. לצד הדיינים רבי שלמה אבן דנאן ורבי יעקב חאגיז (הראשון). גיסו רבי שמואל אבן דנאן (השלישי) כינהו: "פלפלא חריפא".ראו תקנות חכמי פאס (מהד' תשע"ג) עמ' תרכו.

הניח בן בשם ר' שמואל ששימש גם הוא כסופר בית הדין.ראו תקנות חכמי פאס עמ' תתעא. נכון לערב פסח שנת ה'ש"צ עוד היה בחיים.ראו תשובות חכמי מראכש סימן כ. ובשנת הת' בנו מזכירו בברכת המתים. הרי שנפטר סביב ה'שצ"ה. 
 מפסיקותיו 
 אין אומרים חוזר וניעור באיסור חמץ.ראו תשובות חכמי פאס סימן פה בתוך: תקנות חכמי פאס מהד' תשע"ג.
 חטה שאינה בקועה שנפלה לתבשיל בפסח, התבשיל מותר והחטה אסורה.ראו תשובות חכמי פאס סימן פז בתוך: תקנות חכמי פאס מהד' תשע"ג.

 חיבוריו
פסקי דין - נדפסו בספר 'תקנות חכמי פאס', ומהם מפוזרים בספרי חכמי מרוקו.
חידושי דינים - נדפסו בספר 'תקנות חכמי פאס'. 
פירוש על השיר 'אני ריאה' לרבי דוד ויטאל - עוסק בהלכות טריפות.

הערות שוליים

קטגוריה:רבנים מרוקאים
קטגוריה:פאס: רבנים
קטגוריה:אבות בתי דין